cyanic-selkie/wikianc huggingface dataset:
சில்லு விளையாட்டு
செவ்வக-அடுக்கு அரங்கு ஆட்டம்
மிதிக்கும் இந்த இடத்தைச் சோழநாட்டில் மலை என்றும், கொங்குசாட்டில் கரகம் என்றும் கூறுவர். இங்கு நின்றுகொண்டு “ஆனையா, பூனையா” என்று கேட்பர். மற்றவர் ஆனை என்று சொன்னால் ஆனை தன் கையால் தண்ணீரை உறிஞ்சித் தன் தலைக்கு மேல் கையை உயர்த்தி நீரை விசிறுவது போலச் சில்லை அரங்குக்கு வெளியே எறிந்துவிட்டுக் கட்டங்களில் நடந்துவந்து கட்டத்திலிருந்து தவ்வி மிதிக்க வேண்டும். “பூனை” என்று மற்றவர் சொன்னால் குனிந்து சில்லை எறிந்து அவ்வாறே மிதிக்க வேண்டும்.
மிதித்துவிட்டால் அரங்கின் ஓரத்தில் ஒரு கட்டம் போட்டு அதனைத் தன் மச்சு என்று வைத்துக்கொள்ளலாம். அடுத்த ஆட்டத்தில் நொண்டி அடித்துக்கொண்டு செல்லும்போது தன் மச்சில் தான் இரண்டு கால்களையும் ஊன்றிக்கொள்ளலாம். அதிக மச்சு கட்டியவர் வென்றவர் ஆவார்.
காலின்மேல் சில்லை வைத்துக்கொண்டு கண்ணைத் திறந்துகொண்டு நடத்தலும் ஏற்றுக்கொள்ளப்படும்
வட்டரங்கு ஆட்டம்
ஆரைக் கட்டங்களுக்கு மதிப்பீடு வழங்கப்பட்டிருக்கும். மேலே கூறப்பட்டது போலச் சில்லை எறிந்து, நொண்டியடித்துச் சென்று, தவ்விச் சில்லை மிதித்து, வெளியே எற்றி மிதித்து, ஆரக்கட்ட எண்ணிக்கையைத் தன் வெற்றிப்புள்ளியாக ஆக்கிக்கொள்வர். அதிக புள்ளி பெற்றவர் வெற்றி.
கருவிநூல்
பகுப்பு:தமிழர் விளையாட்டுகள்
இந்தியப் பொதுத் தேர்தல், 1951
இந்தியக் குடியரசின் முதல் நாடாளுமன்றத் தேர்தல் 1951-2 ஆம் ஆண்டுகளில் நடைபெற்றது. 21 வயதுக்கு மேற்பட்டோர் அனைவருக்கும் வாக்குரிமை முறை அமலுக்கு வந்தபின் நடைபெற்ற முதல் தேர்தல் இதுவே. இத்தேர்தல் 1951 ஆம் ஆண்டு நடைபெறத் தொடங்கி 1952 வரை பலகட்டங்களாக நடைபெற்றது. இத்தேர்தல் 1951 முதல் 1952 வரை ஐந்து மாதங்களுக்கு நடந்தது. இந்திய தேர்தல் வரலாற்றில் நீண்ட காலம் நடந்த இந்த தேர்தலில் வாக்களித்தவர்களின் மொத்த எண்ணிக்கை சுமார் 10 கோடி பேர். இத்தேர்தல் சில ஆவணங்களில் "இந்திய நாடாளுமன்றத் தேர்தல், 1952" என்றும் குறிப்பிடப்படுகிறது. தேர்தலில் வெற்றி பெற்ற உறுப்பினர்களைக் கொண்டு முதலாவது மக்களவை கட்டமைக்கப்பட்டது. இந்திய தேசிய காங்கிரசு கட்சி 364 தொகுதிகளில் வென்று முதலிடத்தில் வந்தது. ஜவகர்லால் நேரு இந்தியக் குடியரசின் மக்களால் தேர்ந்தெடுக்கப்பட்ட முதல் பிரதமரானார். (நேரு இந்தியா குடியரசாவதற்கு முன்பே இந்தியாவின் பிரதமாராகியிருந்தார்)
பின்புலம்
இத்தேர்தலில் 401 தொகுதிகளில் இருந்து 489 உறுப்பினர்கள் தேர்ந்தெடுக்கப்பட்டனர். இவற்றுள் 314 ஒற்றை உறுப்பினர் தொகுதிகள். 86 தொகுதிகளிலிருந்து தலா இரண்டு உறுப்பினர்களும் ஒரு தொகுதியிலிருந்து மூன்று உறுப்பினர்களும் தேர்ந்தெடுக்கப்பட்டனர். இவர்கள் தவிர 2 ஆங்கிலோ இந்தியர்களும் மக்களவைக்கு நேரடியாக நியமனம் செய்யபட்டனர். இக்காலகட்டத்தில் இந்திய விடுதலைப் போராட்டத்திற்குத் தலைமை தாங்கிய இந்திய தேசியக் காங்கிரசு முன்னணிக் கட்சியாக விளங்கியது. 1946ல் அமைந்த நேருவின் முதல் இந்திய அமைச்சரவையில் இடம் பெற்றிருந்த இரு அமைச்சர்கள் இத்தேர்தலின் போட்டியிட தனிக்கட்சி தொடங்கியிருந்தனர். சியாமா பிரசாத் முகர்ஜி ஜனசங்கத்தையும் டாக்டர் அம்பேத்கர் பட்டியல் சாதியினரின் கூட்டமைப்பு (பின்னாளில் இந்தியக் குடியரசுக் கட்சி) ஆகிய கட்சிகளையும் தொடங்கி தனித்துப் போட்டியிட்டனர்.
காங்கிரசுக்கு முக்கிய எதிர்கட்சியாக இந்திய கம்யூனிஸ்ட் கட்சி (சிபிஐ) இருந்தது. 1947-51 காலகட்டத்தில் ஆயுதப்புரட்சியின் மூலம் புரட்சியை கொண்டுவர கம்யூனிஸ்டுகள் முயன்றனர். தெலுங்கானா, மலபார், மேற்கு வங்காளம் ஆகிய பகுதிகளில் அரசுக்கு எதிராக கம்யூனிஸ்டுகள் தொடங்கிய புரட்சிகளை மத்திய மாநில அரசுகள் முறியடித்து அடக்கி விட்டன. இதனால் 1951ல் வன்முறை வழியைக் கைவிட்டு தேர்தல் ஜனநாயகத்தை சிபிஐ தேர்ந்தெடுத்தது. இவை தவிர ஆச்சார்ய கிருபாளினியின் கிசான் மசுதூர் பிரஜா (உழவர், உழைக்கும் மக்கள்) கட்சி ஜெயப்பிரகாஷ் நாராயணன் மற்றும் ராம் மனோகர் லோகியாவின் சோசலிசக் கட்சி ஆகியவையும் காங்கிரசை எதிர்த்தன. ஆனால் காங்கிரசின் பெரும் பலத்தின் முன் இவை பலவீனமாகவே இருந்தன.
முடிவுகள்
மொத்தம் 44.87% வாக்குகள் பதிவாகின
வெளி இணைப்புகள்
பகுப்பு:1951 தேர்தல்கள் பகுப்பு:1952 தேர்தல்கள் பகுப்பு:இந்தியப் பொதுத் தேர்தல்கள்
பிலிப்பீன் கழுகு
பிலிப்பைன் கழுகு (Philippine eagle, Pithecophaga jefferyi) அல்லது குரங்கு உண்ணும் கழுகு என்பது பிலிப்பீன்சு நாட்டைச் சேர்ந்த இரைதேடியுண்ணும் பறவை ஆகும். இது பிலிப்பீன்சு நாட்டின் தேசியப் பறவை ஆகும். இதனை உள்ளூர் வாசிகள் "பட்டம்", "பறவைகளின் அரசன்" என்றெல்லாம் அழைக்கின்றனர். இப்பறவை மண்ணிறவெள்ளை நிற இறகுகளையும், கரடுமுரடான முகடையும் கொண்டுள்ளது. இதன் நீளம் 86 முதல் 102 செ.மீ. வரை ஆகும். அத்துடன் இதன் நிறை 4.7 முதல் 8 கிலோ கிராம் வரை ஆகும். நீளத்தின் அடிப்படையில் பிலிப்பைன் கழுகே உலகின் மிகப் பெரிய கழுகென்று விஞ்ஞானிகள் கூறுகின்றனர். பிலிப்பைன் கழுகு சட்டத்தினால் இங்கு பாதுகாக்கப்பட்டு வருகின்றது.
வெளி இணைப்புக்கள்
பகுப்பு:பிலிப்பீனிய உயிரினங்கள் பகுப்பு:கழுகுகள் பகுப்பு:ஆசியக் கொன்றுண்ணிப் பறவைகள்
கொப்பளா சட்டமன்றத் தொகுதி
கொப்பளா சட்டமன்றத் தொகுதி (Koppal Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது கொப்பளா மாவட்டத்தில் உள்ளது. கொப்பள் மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 64 ஆகும்.
சட்டமன்ற உறுப்பினர்கள்
குறிப்பு
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:கொப்பள் மாவட்டம்
நீர்மகால்
நீர்மகால் (Neermahal, Water palace) என்பது, இந்தியாவின் திரிபுரா மாநிலத்தில் உள்ள உருத்திரசாகர் ஏரியில் அமைந்துள்ள ஒரு அரச மாளிகை. இது, 20ம் நூற்றாண்டின் முற்பகுதியில் திரிபுரா மன்னராட்சிப் பகுதியின் அரசராக இருந்த வீர் விக்ரம் கிசோர் தெபர்மா மாணிக்ய பகதூர் என்பவரால் 1930ல் தொடங்கப்பட்டு 1938ல் கட்டி முடிக்கப்பட்டது. திரிபுராவின் தலைநகரமான அகர்தலாவில் இருந்து 53 கிலோமீட்டர் தொலைவில் உள்ள மெலாகர் என்னும் இடத்தில் இந்த மாளிகை அமைந்துள்ளது. இந்தியாவில் ஏரிக்கு நடுவில் அமைந்துள்ள இரண்டு மாளிகைகளுள் ஒன்றான இந்த மாளிகை இந்து, முசுலிம் கட்டிடக்கலைப் பாணிகளின் கலப்புப் பாணியில் வடிவமைக்கப்பட்டுள்ளது.
இவ்வகை அரண்மனைகளில் இந்தியாவிலேயே பெரியது இதுவாகும். அதேவேளை இந்தியாவின் வடகிழக்கு மாநிலங்களில் அமைந்துள்ள ஒரே இவ்வகை அரண்மனையும் இதுவே. திரிபுராவின் ஏரி மாளிகை என அறியப்படுகின்ற நீர்மகால், அரச குடும்பத்தினரின் கோடைகால வதிவிடமாகப் பயன்பட்டது.
வெளியிணைப்புக்கள்
பகுப்பு:இந்தியக் கட்டிடக்கலை பகுப்பு:திரிபுராவில் உள்ள அரண்மனைகள்
குஜராத் டைட்டன்ஸ்
மேற்கோள்கள்
பகுப்பு:இந்தியன் பிரீமியர் லீக் அணிகள் பகுப்பு:இருபது20 துடுப்பாட்ட அணிகள்
கிரேக் வைட்
கிரேக் வைட் (Craig White, பிறப்பு: திசம்பர் 16 1969), இங்கிலாந்து அணியின் துடுப்பாட்டக்காரர் ஆவார். இவர் 30 தேர்வுத் துடுப்பாட்டப் போட்டிகளிலும், 51 ஒருநாள் பன்னாட்டுத் துடுப்பாட்டப் போட்டிகளிலும் 275 முதல்தர துடுப்பாட்டப் போட்டிகளிலும், 351 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1994 - 2002 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், இவர் 1994 - 2003 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1969 பிறப்புகள் பகுப்பு:யார்க்சையர் துடுப்பாட்ட அணித் தலைவர்கள் பகுப்பு:யார்க்சையர் துடுப்பாட்டக்காரர்கள் பகுப்பு:வாழும் நபர்கள்
தெலூராக்சைடு
தெலூராக்சைடு (Telluroxide) என்பது R2TeO என்ற மூலக்கூறுவாய்ப்பாட்டால் விவரிக்கப்படும் ஒரு கரிமதெலூரியம் சேர்மமாகும். பல பிணைப்புகளை உருவாக்குவதற்கான தெலூரியத்தின் குறைவான போக்கைப் பிரதிபலிக்கும் போது தெலூராக்சைடு சேர்மங்கள் சில பண்புகளில் சல்பாக்சைடுகளை ஒத்த பண்புகளைக் கொண்டுள்ளன. தெலூராக்சைடுகள் ஒருபடி சேர்மங்கள், பல்படி சேர்மங்கள் என்ற இரண்டு வகை சேர்மங்களாகவும் காணப்படுகின்றன. இவ்வகைகள் முறையே கரைசல்களிலும் திண்மநிலையிலும் சாதகமாக கிட்டைக்கின்றன. தெலூரோயீத்தர்களை ஆலசனேற்றம் செய்து தொடர்ந்து கார நீராற்பகுப்பு வினைக்கு உட்படுத்தி தெலூராக்சைடுகள் தயாரிக்கப்படுகின்றன.
மேற்கோள்கள்
பகுப்பு:தெலூரியம் சேர்மங்கள்
நாளமுள்ள சுரப்பி
நாளமுள்ள சுரப்பி கள் பொருட்களை உற்பத்தி செய்து நாளங்கள் வழியாகஎபிதீலியத்தின் மேற்பரப்பில்  சுரக்கின்றன. வியர்வை, உமிழ்நீர், பால், காது குரும்பி, கண்ணீர், எண்ணெய் மற்றும் சளி ஆகியவை நாளமுள்ள சுரப்பிகளுக்கு எடுத்துக்காட்டுகள் ஆகும்.மனித உடலில் உள்ள இரண்டு வகை சுரப்பிகளில் ஒன்று நாளமுள்ள சுரப்பிகள், மற்றொன்று நாளமில்லா சுரப்பி கள். நாளமில்லா சுரப்பிகள் த ங்கள் சுரப்பை  நேரடியாக இரத்த ஓட்டத்தில் சுரக்கின்றன. கல்லீரல் மற்றும் கணையம் ஆகியவை நாளமுள்ள மற்றும் நாளமில்லா சுரப்பிகளாக செயல்படுகின்றன. ஏனென்றால் இவற்றால் சுரக்கப்படும் பித்த நீர் மற்றும் கணைய நீர் நாளங்கள் வழியாக  இரைப்பை குடல் பாதைக்கு செல்வதால் நாளமுள்ள சுரப்பியாகவும் பிற சுரப்புகள் நேரடியாக இரத்தத்திலும் கலப்பதால் நாளமில்லா சுரப்பியாகவும் செயல்படுகிறது.
அமைப்பு
நாளமுள்ள சுரப்பிகள் ஒரு சுரப்பிப் பகுதியையும், ஒரு குழாய் பகுதியையும் கொண்டிருக்கின்றன, அவற்றின் கட்டமைப்புகள் சுரப்பியை வகைப்படுத்த பயன்படுத்தப்படுகின்றன.
வெளியேற்ற முறை
நாளமுள்ள சுரப்பிகள் - அபோகிரைன் சுரப்பிகள், ஹோலோகிரைன் சுரப்பிகள், அல்லது மெரோகிரைன் சுரப்பிகள் என அவற்றின் சுரப்புகள் வெளியேற்றப்படும் அடிப்படையில் பெயரிடப்படுகின்றன.
பார்வை நூல்கள்
பகுப்பு:வேலூர் மாவட்ட ஆசிரியர்கள் தொடங்கிய கட்டுரைகள்
மார்டின் ஹில்
மார்டின் ஹில்  (Martin Hill , பிறப்பு: ஏப்ரல் 1 1945 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 1978 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
மார்டின் ஹில் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 7, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1945 பிறப்புகள் பகுப்பு:வாழும் நபர்கள்
டார்லிங் (திரைப்படம்)
டார்லிங் என்பது 2015ஆம் ஆண்டில் அறிமுக இயக்குநரான சாம் ஆண்டன் இயக்கத்தில் வெளியான ஒரு இந்தியத் தமிழ்த் திரைப்படமாகும். இந்த திகில் நகைச்சுவைத் திரைப்படமான இத்திரைப்படத்தினை அல்லு அரவிந்த், கே. இ. ஞானவேல் ராஜா ஆகியோர் இணைந்து தயாரித்திருந்தனர். இத்திரைப்படத்தில் ஜி. வி. பிரகாஷ்குமார், நிக்கி கல்ரானி ஆகியோர் முக்கிய வேடங்களில் நடித்திருந்தனர். இப்படம் 2013 ஆவது ஆண்டில் தெலுங்கில் வெளியான பிரேம கதை சித்திரம் திரைப்படத்தின் மறுவாக்கமாகும். 2015 சனவரி 15 அன்று வெளியான இத்திரைப்படம் நல்ல வரவேற்பு பெற்றதுடன் வணிக ரீதியாகவும் வெற்றிபெற்றது.
மேற்கோள்கள்
பகுப்பு:2015 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:ஜி. வி. பிரகாஷ் குமார் நடித்த திரைப்படங்கள் பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
புதுச்சேரி சட்டமன்றத் தேர்தல், 2021
புதுச்சேரி ஒன்றியத்துக்கான சட்டப்பேரவைத் தேர்தல்கள் 2021 ஏப்ரல் 6 ஆம் நாள் நடைபெறும் என அறிவிக்கப்பட்டது. புதுச்சேரி ஒன்றியப் பகுதியின் சட்டப்பேரவைக்கு நான்கு மாநிலங்களுடன் இணைந்து தேர்தல் நடைபெறுமென தேர்தல் ஆணையம் அறிவித்தது. இதனுடன் கேரளா மேற்கு வங்காளம் தமிழ்நாடு அசாம் ஆகிய சட்டமன்றங்களுக்கும் தேர்தல் நடைபெற்றது.
2021 மே 2 அன்று நடைபெற்ற வாக்கு எண்ணிகையில் ந. ரங்கசாமி தலைமையிலான தேசிய ஜனநாயகக் கூட்டணி, மொத்தமுள்ள 30 தொகுதிகளில், 16 தொகுதிகளைக் கைப்பற்றி ஆட்சி அமைத்தது.
நட்டுக்குழிப்பட்டி மாரியம்மன் கோயில்
நட்டுக்குழிப்பட்டி மாரியம்மன் கோயில் தமிழ்நாட்டில் நாமக்கல் மாவட்டம், நட்டுக்குழிப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரைத்திருவிழா மாதம் 3 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
புதுச்சேரி சட்டமன்றத் தேர்தல், 2021
தேர்தல் அட்டவணை
சட்டமன்றத் தேர்தலின் முக்கிய நாட்கள்:
மார்க்சிஸ்ட் கட்சி முத்தியால்பேட்டை தொகுதியில் போட்டியிட்டது, மற்ற அனைத்து இடங்களிலும் இந்த கூட்டணியை ஆதரித்தது.
பாமக இந்த கூட்டணியை, எந்த இடத்திலும் போட்டியிடாமல் ஆதரித்தது.
தேர்தல் முடிவுகள்
2 மே 2021 அன்று நடைபெற்ற வாக்கு எண்ணிகையில் தேசிய ஜனநாயகக் கூட்டணியின் ந. ரங்கசாமி தலைமையிலான அகில இந்திய நமது ராஜ்ஜியம் காங்கிரஸ் 10 தொகுதிகளிலும் மற்றும் பாரதிய ஜனதா கட்சி 6 தொகுதிகளிலும், ஐக்கிய முற்போக்குக் கூட்டணியில் உள்ள திமுக 6 தொகுதிகளிலும், இந்திய தேசிய காங்கிரசு 2 தொகுதிகளிலும் மற்றும் சுயேச்சைகள் 6 தொகுதிகளிலும் வென்றனர்.
மேற்கோள்கள்
பகுப்பு:புதுச்சேரியில் தேர்தல்கள் பகுப்பு:இந்திய சட்டமன்றத் தேர்தல்கள், 2021 பகுப்பு:புதுச்சேரி சட்டமன்றம் பகுப்பு:புதுச்சேரி சட்டமன்றத் தேர்தல்கள் பகுப்பு:2021 நிகழ்வுகள்
தி மெட்ராஸ் டைம்ஸ்
தி மெட்ராஸ் டைம்ஸ் (The Madras Times) என்பது 1835 முதல் 1921 வரை அப்போதைய சென்னை மாகாணத்தில் வெளியிடப்பட்ட ஒரு ஆங்கில மொழிப் பத்திரிகை ஆகும்.
வரலாறு
1835-36 ஆம் ஆண்டுகளில் வார இதழாக சென்னை  மெட்ராஸ் டைம்ஸ் நிறுவப்பட்டது என்று சென்னை வரலாற்றாளர் சு. முத்தையா கூறுகிறார். பெரும்பாலான ஆதாரங்கள் 1859 ஆம் ஆண்டில், கண்ட்ஸ் அண்ட் சன்சால் கையகப்படுத்தப்பட்ட ஆண்டையே, செய்தித்தாள் நிறுவப்பட்ட நாளாக குறிப்பிடுகின்றன. தென்னிந்தியா வின் முதன்மையான செய்தித்தாளான த ஸ்பெக்டேட்டரை கண்ட்ஸ் அண்ட் சன்ஸ் வாங்கியது. இந்த செய்தித்தாளானது 1860இல் நாளிதழாக மாற்றப்பட்டது.
19 ஆம் நூற்றாண்டின் பிற்பகுதியில்  தி சென்னை டைம்ஸ் செழித்தோங்கியது. 1870கள் மற்றும் 1880களில், இந்த இதழாசிரியராக வில்லியம் டிஜ்பீ சீமோர் இருந்தார். 1921 ஆம் ஆண்டில்,  தி மெட்ராஸ் டைம்ஸ் பத்திரிகையை தொழிலதிபர் ஜோன் ஓக்ஷோட் ராபின்சன் வாங்கினார். இந்த நாளிதழ் பின்னர் தி மெயிலுடன் இணைக்கப்பட்டது.
சார்புநிலை
இந்த செய்தித்தாளானது தன் கருத்துக்களில் தாராளவாதத்தைக் கடைபிரித்தது, இந்திய சுதேச மக்களிடமும் பிரித்தானியர்களிடையேயும் இணக்கமான உறவு கொண்டிருந்தது. இந்த இதழுக்கு 1860 களில் சார்லஸ் கார்னிஷ் மற்றும் ஹென்றி கார்னிஷ் ஆகியோர் ஆசிரியராக இருந்தனர். பத்திரிக்கை நிர்வாகத்துடன் இந்த இருவருக்கும் ஏற்பட்ட மோதலையடுத்து பத்திரிக்கையில் இருந்து வெளியறி,  தி மெட்ராஸ் மெயில் பத்திரிக்கையைத் துவக்கினர். இவர்கள் துவக்கிய இந்தப் பத்திரிக்கை  1800 களின் பிற்பகுதி முழுவதும் தி மெட்ராஸ் டைம்ஸ் பத்திரிகையின் மிகப் பிரபலமானதாகவும், போட்டியாளராக இருந்தது.
காவிரி தெற்கு காட்டுயிர் காப்பகம்
காவிரி தெற்கு காட்டுயிர் காப்பகம் (Cauvery south Wildlife Sanctuary) என்பதுஇந்தியாவின் தமிழ்நாட்டின் தருமபுரி மற்றும் கிருட்டிணகிரி மாவட்டங்களில் அமைந்துள்ள ஒரு பாதுகாக்கப்பட்ட வனப் பகுதியாகும். இந்த சரணாலயம் தமிழ்நாட்டில் காவிரி ஆற்றின் வடக்கே அமைந்திருக்கும் காவிரி வடக்கு காட்டுயிர் காப்பகம் மற்றும், கர்நாடக மாநிலத்தின் காவிரி காட்டுயிர் புகலிடம் ஆகியவற்றை இணைக்கும் ஒரு பெரியதொரு பகுதியல் அமைந்துள்ளது. இச்சரணாலயம் 2022 ஆம் ஆண்டில் நவம்பர் 8 அன்று, வனவிலங்கு (பாதுகாப்பு) சட்டம், 1972-ன் பிரிவு 26-ஏ இன் உட்பிரிவு (1)இன் உட்பிரிவு (1)இன் உட்பிரிவு (பி)-ன் கீழ் தமிழ்நாடு அரசு, காவிரி தெற்கு வனவிலங்கு சரணாலயமாக அறிவித்தது. இது 686,406 சதுர கிலோமீட்டர் பரப்பளவு கொண்டதாகும்.
இது கிழக்குத் தொடர்ச்சி மலைகள் மற்றும் மேற்குத் தொடர்ச்சி மலைகளின் இணைவிடத்தில் குறிப்பிடத்தக்க கானுயிரின வளாகங்கள். இது மாதேசுவரன் மலை, பிஆர் மலைகள், சத்தியமங்கலம் வனவிலங்கு உய்வகம் மற்றும் புலிகள் காப்பகம் மற்றும் நீலகிரி உயிர்க்கோளக் காப்பகம் ஆகியவற்றுடன் முக்கிய இணைப்பை உருவாக்குவதாக உள்ளது. இச்சரணாலயம் தென்னிந்தியாவில் யானைகள் வாழ்விடத்தின் ஒரு முக்கியப் பகுதியாகவும் காவிரி ஆற்றுப் படுக்கையில் உள்ள கானுயுர்களுக்கு முக்கியமான ஒரு பகுதியாகவும் உள்ளது. இந்த உய்விடத்தில் இரு முக்கிய யானைகளான வழித்தடமான நந்திமங்கலம், உழிபண்டா மற்றும் கோவைபள்ளம் - ஆனபெத்தள்ளா ஆகிய இடங்களை உள்ளடக்கியதாக உள்ளது.
மேற்கோள்கள்
பகுப்பு:தமிழ்நாட்டில் உள்ள காட்டுயிர் காப்பகங்கள் பகுப்பு:கிருஷ்ணகிரி மாவட்டம் பகுப்பு:தருமபுரி மாவட்டம்
வனிந்து அசரங்க
வனிந்து அசரங்க (Wanindu Hasaranga, பிறப்பு: 29 சூலை 1997), இலங்கைத் துடுப்பாட்ட வீரர் ஆவார் இவர் இலங்கை அணிக்காக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார். இவரது மூத்த சகோதரர் சதுரங்கா டி சில்வாவும் இலங்கை தேசிய அணியை பிரதிநிதித்துவப்படுத்தியுள்ளார்.
ஆரம்ப ஆண்டுகளில்
வனிந்து அசரங்க டி சில்வா காலியின் ரிச்மண்ட் கல்லூரியில் கல்வி பயின்றார். அந்தக் கல்லூரியில் பயிலும் பொழுது தனது துடுப்பாட்ட ஆடங்களைத் துவங்கினார். 2016 ஆம் ஆண்டில் வங்காளதேசத்தில் நடைபெற்ற 19 வயதிற்கு உட்பட்ட துடுப்பாட்ட உலகக் கோப்பையில் இவர் இலங்கை அணி சார்பாக கலந்து கொண்டார்.
உள்ளூர் போட்டிகள்
2015 ஆம் ஆண்டு முதல்தர துடுப்பாட்டப் போட்டியில் இவர் அறிமுகமானார். நவம்பர் 30 இல் ஏ ஐ ஏ பிரிமியர் குறைந்தபட்ச ஓவர் போட்டி தொடரில் இவர் முதல் பட்டியல் அ போட்டிகளில் விளையாடினார்.
2015 டிசம்பரில் அவர் 2016 ஆம் ஆண்டில் நடைபெறக் கூடிய 19 வாதிற்குட்பட்டோருக்கான துடுப்பாட்ட உலகக் கோப்பைக்கான இலங்கையின் அணியில் இடம் பெற்றார். பிப்ரவரி 26, 2016 அன்று நடைபெற்ற 2015–16 பிரீமியர் லீக் போட்டியில் இலங்கை துறைமுக அதிகாரசபை துடுப்பாட்ட சங்கம் சார்பாக முதல் தரத் துடுப்பாட்டப் போட்டிகளில் இவர் அறிமுகமானார்.
நவம்பர் 2017 இல், இலங்கை துடுப்பாட்ட வாரியம் ஆண்டு விருதுகளில் 2016 -17 ஆம் ஆண்டுகளில் இவர் சிறப்பாக செயல்பட்டதற்காக மிகவும் நம்பிக்கைக்குரிய வீரராக இவர் தேர்வு செய்யப்பட்டார். 2017–18 பங்களாதேஷ் பிரீமியர் லீக்கில் 11 நவம்பர் 2017 அன்று சில்ஹெட் சிக்ஸர் அணிக்காக இவர் இருபது-20 போட்டியில் அறிமுகமானார்.
2018 19 ஆம் ஆண்டில் நடைபெற்ற பிரிமியர் லீக் துடுப்பாட்ட தொடரில் இவர் கொழும்பு அணி சார்பாக கலந்து கொண்டார். இந்தத் தொடரில் சிறப்பான ஆட்டத்தை வெளிப்படுத்தி 9 போட்டிகளில் 765 ஓட்டங்க எடுத்தார். இதன் மூலம் அதிக ஓட்டங்கள் எடுத்த வீரர்கள் வரிசையில் இவர் முதலிடம் பெற்றார். மார்ச் 2019 இல், 2019 சூப்பர் மாகாண ஒருநாள் போட்டித் தொடரில் இவர் காலி துடுப்பாட்ட அணியில் இடம் பெற்றார்.
2020 அக்டோபரில், இவர் லங்கா பிரிமியர் லீக் போட்டிகளில் விளையாட அழைக்கப்பட்டார். இதன் முதலாவது தொடரில் யாழ்ப்பாணம் இசுடாலியன்சுக்காக விளையாடினார். இத்தொடரில் அதிக இலக்குகளை (17) பெற்ற வீரராகவும், தொடர் நாயகனாகவும் விளங்கினார்.
சர்வதேச போட்டிகள்
சிம்பாப்வே துடுப்பாட்ட அணிக்கு எதிரான தொடருக்காக இலங்கையின் ஒருநாள் சர்வதேச (ஒருநாள்) அணியில் அவர் இடம் பெற்றார். இவர் ஜூலை 2, 2017 அன்று ஜிம்பாப்வேக்கு எதிராக இலங்கைக்காக ஒருநாள் போட்டியில் அறிமுகமானார். இந்த போட்டியில், மூன்று இலக்குகளை தொடர்ச்சியாக வீழ்த்தினார், இதன்மூலம் ஒருநாள் பன்னாட்டுத் துடுப்பாட்டப் போட்டியில் அறிமுகமான  போட்டியில் ஹாட்ரிக் எடுத்த இளம் வயது பந்து வீச்சாளர் என்ற பெருமையை பெற்றார்.
குறிப்புகள்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1997 பிறப்புகள் பகுப்பு:காலி மாவட்ட நபர்கள்
திருக்குமரன் என்டேர்டைன்மென்ட்
திருக்குமரன் என்டேர்டைன்மன்ட் என்பது சி. வி. குமாரினால் நிறுவப்பட்ட திரைப்பட தயாரிப்பு மற்றும் வெளியீட்டு நிறுவனமாகும். 2012ம் ஆண்டு, அட்டகத்தி திரைப்படத்தின் மூலம் திரைத்துறையில் நுழைந்து பீட்சா, சூது கவ்வும், தெகிடி ஆகிய படங்களை தயாரித்தும், கல்யாண சமையல் சாதம் திரைப்படத்தை வெளியீட்டுமுள்ளது.
திரைப்படங்கள்
திருக்குமரன் என்டேர்டைன்மன்ட் நிறுவனத்தின் கீழ் தயாரிக்கப்பட்ட/வெளியிடப்பட்ட திரைப்படங்களின் பட்டியல்
மேற்கோள்கள்
பகுப்பு:திரைப்படத் தயாரிப்பு நிறுவனங்கள்
பிரான்சிஸ்கோ பலக்டாஸ்
பிரான்சிஸ்கோ பலக்டாஸ் (Francisco Balagtas) (ஏப்ரல் 2, 1788 – பெப்ரவரி 20, 1862) பிரான்சிஸ்கோ பல்டசார் எனவும் அறியப்படுபவர், பிலிப்பினோ மொழியில் முன்னணி எழுத்தாளர் ஆவார். புளோரன்டே அட் லவுரா எனும் காப்பியத்தை இவர் எழுதினார். பிலிப்பினோ மொழி எழுத்தாளர்களுள் மாபெரும் எழுத்தாளராக இவர் கருதப்படுகின்றார். புளோரன்டே அட் லவுராவே இவருடைய மாபெரும் படைப்பாகக் கருதப்படுகின்றது. ஏப்ரல் 2, 1788 அன்று இவர் பிக்கா எனும் இடத்தில் பிறந்தார். யுவானா பலக்டாஸ் மற்றும் யுவானா டெலா குருஸ் ஆகியோர் இவரின் தாய் தந்தை ஆவார். இவர் கொலிஜியோ டி சென் ஜோஸ் எனும் கல்விச்சாலையில் தனது கல்வியை மேற்கொண்டார். 1862 ஆம் ஆண்டு பெப்ரவரி மாதம் 20 ஆம் திகதி தனது 73 ஆம் வயதில் இவர் இறந்தார்.
வெளி இணைப்புக்கள்
பகுப்பு:1788 பிறப்புகள் பகுப்பு:1862 இறப்புகள் பகுப்பு:பிலிப்பீன்சு எழுத்தாளர்கள் பகுப்பு:பிலிப்பினோ கவிஞர்கள்
மாரிஸ் ஹில்
மாரிஸ் ஹில்  (Maurice Hill , பிறப்பு: செப்டம்பர் 14 1935 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 217 முதல்தர துடுப்பாட்டப் போட்டிகளிலும், 20 ஏ-தர துடுப்பாட்டப் போட்டியிலும் கலந்து கொண்டுள்ளார். 1953-1971 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
மாரிஸ் ஹில் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 7, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1935 பிறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள் பகுப்பு:சாமர்செட் துடுப்பாட்டக்காரர்கள்
ஜான் ஹெரிங்க்சா
ஜான் ஹெரிங்க்சா  ( John Herringshaw , பிறப்பு: மே 22 1892, இறப்பு: நவம்பர் 13 1974),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது முதல்தர துடுப்பாட்டப் போட்டிகளில் கலந்து கொண்டுள்ளார். 1921-1922 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வில்லா டு வில்லேஜ்
வில்லா டு வில்லேஜ் விஜய் டிவியில் மார்ச் 17ம் தேதி 2018ஆம் ஆண்டு முதல் சனி மற்றும் ஞாயிறு இரவு 9:30 மணிக்கு ஒளிபரப்பாகும்  ஒரு பொழுதுபோக்கு விளையாட்டு நிகழ்ச்சியாகும். நகர வாழ்வில் வாழ்ந்து பழகியவர்கள் கிராமத்தில் வாழ்ந்தால் என்னவாகும் என்பதை மையப்படுத்தி உருவாகியுள்ளது. இந்த நிகழ்ச்சியை ஆண்ட்ருஸ் தொகுத்து வழங்குகின்றார்.
விளையாட்டின் கரு
நகரத்தைச் சேர்ந்த பனிரெண்டு பெண்கள், பணம் மற்றும் எந்த விதமான நவீன வசதிகளும் இல்லாமல் நாற்பது நாட்கள் கிராமத்தில் அங்கேயே தங்கி அந்த சூழலுக்கு ஏற்றாற்போல வாழ்ந்து காட்டவேண்டும் என்பதுதான் போட்டி.
வெளி இணைப்புகள்
பகுப்பு:விஜய் தொலைக்காட்சி நிகழ்ச்சிகள் பகுப்பு:தமிழ் விளையாட்டுத் தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2018 இல் நிறைவடைந்த தமிழ்த் தொலைக்காட்சி நிகழ்ச்சிகள்
ஜான் ஹெரிங்க்சா
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1892 பிறப்புகள் பகுப்பு:1974 இறப்புகள் பகுப்பு:எஸ்செக்ஸ் துடுப்பாட்டக்காரர்கள்
குதிரை மனிதன்
குதிரை மனிதன் அல்லது சென்டார் (ஆங்கிலத்தில் : centaur (/ˈsɛntɔːr/; கிரேக்கம்: Κένταυρος, Kéntauros, லத்தின்: centaurus) என்பது மனிதத் தலையும், கைகளும், குதிரையின் உடலையும் கொண்ட கற்பனை உயிரினம் ஆகும். இது கிரேக்கத் தொன்மவியல் கதைகளில் வரும் ஒரு மனிதவிலங்கு, காலங்காலமாக ஐரோப்பிய ஓவியங்களில் இது இடம்பெற்று வருகிறது. நவீன கால ஓவியங்களிலும் குதிரை மனிதர்கள் இடம்பிடித்து வருகின்றன. ஹாரிபாட்டரின் மந்திரக் கதைகளிலும், நார்னியாவின் கதைகளிலும் குதிரை மனிதர்கள் இடம்பெறுகிறனர்.
மேற்கோள்கள்
பகுப்பு:கற்பனை உயிரினங்கள் பகுப்பு:கிரேக்கத் தொன்மவியல் பகுப்பு:தொன்மவியல் குதிரைகள்
நித்ரா (1981 மலையாள திரைப்படம்)
நித்ரா (Nidra) இந்திய நாட்டில் வெளியான ஒரு மலையாள மொழித் திரைப்படமாகும். இப்படம் 1981 ஆம் ஆண்டு பரதன் இயக்க கே.சே.சோசப் தயாரித்தார். விஜய் மேனன், சாந்தி கிருஷ்ணா, கே. பி. ஏ. சி. இலலிதா மற்றும் காவல் சுரேந்திரன் ஆகியோர் முக்கிய வேடங்களில் நடித்துள்ளனர். படத்திற்கு சி. தேவராசன் மற்றும் 13ஏடி(இசைக்குழு) இசையமைத்துள்ளனர்.
ஒலிப்பதிவு
சி. தேவராசன் மற்றும் 13ஏடி(இசைக்குழு) திரைப்படத்திற்கு இசையமைத்துள்ளனர். பாடல் வரிகளை இயூசூப் அலி கேச்சேரி மற்றும் பின்சன் கொரேயா எழுதியுள்ளனர்.
மேற்கோள்கள்
பகுப்பு:1981 மலையாளத் திரைப்படங்கள்
இந்தியா டுடே
இந்தியா டுடே  (India Today) மும்பையை அடித்தளமாகக் கொண்டு 1975ஆம் ஆண்டு முதல் லிவிங் மீடியா இந்தியா நிறுவனத்தால் முதன்மையாக ஆங்கில மொழியில் வாரமொருமுறை வெளியிடப்படும் ஓர் இந்தியச் செய்தி இதழ் ஆகும். இதே பெயரில் இந்தி, தமிழ் எனப் பிற இந்திய மொழிகளிலும் வார இதழ் வெளியிட்டது. தற்போது தமிழ் மொழியில் வெளியீடு இல்லை. 1975 முதல் இதன் தலைமை ஆசிரியராக மூன்று பத்தாண்டுகளாக இருந்து வருகிறார்.
இதன் மேலாண் நிறுவனமாக உள்ள இந்தியா டுடே குழுமம் 13 மொழிகளில் இதழ்களையும் 3 வானொலி நிலையங்களையும் 4 தொலைக்காட்சி அலைவரிசைகளையும் ஒரு செய்தித் தாளையும் நடத்தி வருகிறது. மேலும் (மியூசிக் டுடே) என்ற செவ்விசை ஒலித்தட்டுகளையும் நூல் வெளியீட்டுகளையும் இந்தியாவின் ஒரே நூல் சங்கத்தையும் மேலாண்மை செய்கிறது. 1975 ஆம் ஆண்டில் 5,000 படிகளுடன் துவங்கி, திசம்பர் 2005 அன்று வெளியான முப்பதாவது ஆண்டுநிறைவு இதழின்போது ஐந்து பதிப்புகளில் 1.1 மில்லியனுக்குக் கூடுதலான படிகளை வெளியிட்டு 5.62 மில்லியன் வாசகர்களைக் கொண்டிருந்தது.
வெளியிணைப்புகள்
பகுப்பு:இந்திய இதழ்கள் பகுப்பு:ஆங்கில இதழ்கள் பகுப்பு:இந்திய ஆங்கில இதழ்கள்
சூரங்குடி வெங்கடேஸ்வர பெருமாள் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வெங்கடேஷ்வர பெருமாள் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
C
thumb|Cஇன் வளைந்த வடிவங்களை எழுதும் முறை right|thumb|100x100px|பதிப்புரிமைக் குறியீட்டில் C
C (சீ) என்பது புதிய ஆங்கில நெடுங்கணக்கிலும் சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கிலும் மூன்றாவது எழுத்து ஆகும். இது ஆங்கிலத்தில் ஸீ எனப் பலுக்கப்படும். உரோம எண்களில் C என்பது 100ஐக் குறிக்கும். பதினறும எண் முறைமையில் C என்பது 12ஐக் குறிக்கும்.
கணிதத்திலும் அறிவியலிலும்
வடிவவியலில், கோட்டுத்துண்டங்கள், கோடுகள் முதலியவற்றைக் குறிப்பதற்கு A, B, C முதலிய ஆங்கிலப் பேரெழுத்துகள் பயன்படுத்தப்படும். வழமையான குறிப்பீட்டில், ABC என்ற ஒரு முக்கோணியின் ஒரு கோணம் C பேரெழுத்தாலும் அதற்கெதிரான பக்கம் c சிற்றெழுத்தாலும் குறிக்கப்படும். இயற்கணிதத்தில் சேர்மானங்களின் எண்ணிக்கையைக் குறிப்பிடவும் C பயன்படுத்தப்படும். சிக்கலெண்களின் தொடையைக் குறிப்பிட \mathbb{C} பயன்படுத்தப்படும்.
இயற்பியலில், கொள்ளளவத்தைக் குறிக்க C பயன்படுத்தப்படுகின்றது. மின்னேற்றத்தின் அனைத்துலக முறை அலகான கூலோத்தின் குறியீடு C ஆகும். வெற்றிடத்தில் ஒளியின் கதி cஆல் குறிக்கப்படும்.
வேதியியலில், காபனின் வேதிக் குறியீடு C ஆகும். மூலர்ச் செறிவைக் குறிக்க c பயன்படுத்தப்படும்.
வெளியிணைப்புகள்
பகுப்பு:இலத்தீன்
யாரடா கடற்கரை
யாரடா கடற்கரை (Yarada Beach) என்பது இந்தியாவின் ஆந்திரப்பிரதேச மாநிலத்தில் வங்காள விரிகுடா கரையில் அமைந்துள்ள ஒரு கடற்கரையாகும். விசாகப்பட்டினம் நகரிலிருந்து சுமார் 15 கிலோமீட்டர் தொலைவில் கங்காவரம் கடற்கரை, டால்பின் மூக்கு, கங்காவரம் துறைமுகம் ஆகியனவற்றுக்கு அருகில் இக்கடற்கரை காணப்படுகிறது.
மேற்கோள்கள்
பகுப்பு:விசாகப்பட்டினம் மாவட்டம் பகுப்பு:இந்தியக் கடற்கரைகள்
லக்னோ சூப்பர் ஜெயன்ட்ஸ்
லக்னோ சூப்பர் ஜெயன்ட்ஸ் ( LSG ) என்பது உத்திரபிரதேசத்தின் லக்னோ நகரத்தை அடிப்படையாகக் கொண்ட ஒரு உரிமைக்குழுத் துடுப்பாட்ட அணியாகும். இது இந்தியன் பிரீமியர் லீக்கில் (ஐபிஎல்) 2022 பருவத்தில் இருந்து விளையாடவுள்ளது. 2021இல் நிறுவப்பட்ட இந்த அணி, லக்னோவில் உள்ள BRSABV எகானா துடுப்பாட்ட அரங்கை தனது உள்ளக அரங்ககாக் கொண்டுள்ளது. இது 2016 மற்றும் 2017க்கு இடையில் செயல்பட்ட ரைசிங் புனே சூப்பர்ஜெயண்ட் அணியின் உரிமையாளராக இருந்த RPSG குழுமத்திற்கு சொந்தமானதாகும். இந்த அணிக்கு கே எல் ராகுல் கேப்டனாகவும், ஆண்டி பிளவர் பயிற்சியாளராகவும் செயல்படுகின்றனர்.
மேற்கோள்கள்
பகுப்பு:இந்தியன் பிரீமியர் லீக் அணிகள் பகுப்பு:இருபது20 துடுப்பாட்ட அணிகள்
ஜெப்ரி வீக்சு (கணிதவியலாளர்)
ஜெப்ரி இரென்விக் வீக்சு (Jeffrey Renwick Weeks) (பிறப்பு: டிசம்பர் 10,1956) ஓர் அமெரிக்கக் கணிதவியலாளர் ஆவார். வீக்சு 1999 ஆம் ஆண்டின் மெக்ஆர்த்தர் ஆய்வுறுப்பினர் ஆவார்.
ஆராய்ச்சி
வீக்சின் ஆராய்ச்சிப் பங்களிப்புகள் முதன்மையாக 3 - நெறிப்புல, அண்டக் கட்டமைப்பியல் துறையில் உள்ளன.
1985 ஆம் ஆண்டில் வீக்சு கண்டுபிடிக்கப்பட்ட வீக்சு பன்னெறிப்புலம் என்பது குறைந்த அளவு வாய்ப்பு அளவைக் கொண்ட மீவளைய 3 - நெறிப்புலம் ஆகும். கணித ஆராய்ச்சி, கணிதக் காட்சிப்படுத்தலுக்கு உதவுவதற்காக வீக்ஸ் பல்வேறு கணினி நிரல்களை எழுதியுள்ளார். அவரது ஸ்னாபியா திட்டம் மீவளைய 3 - நெறிப்புலங்களைப் படிக்கப் பயன்படுத்தப்படுகிறது, அதே நேரத்தில் நடுநிலைப் பள்ளி உயர்நிலைப் பள்ளி மற்றும் கல்லூரி மாணவர்களுக்கு இந்ஙறிவுரைகளை அறிமுகப்படுத்த ஊடாடும் மென்பொருளையும் உருவாக்கியுள்ளார்.
இடஞ்சார்ந்த பிரபஞ்சத்தைப் புரிந்துகொள்ள இடவியல் பயன்படுத்துவதில் வீக்சு குறிப்பாக ஆர்வமாக இருந்தார். The Shape of Space: How to Visualize Surfaces and Three - dimensional Manifolds (Marcel Deker) என்ற அவரது புத்தகம் குறைந்த பருமானப் பன்னெறிய வடிவவியல், இடத்தியல் ஆகியவற்றை ஆராய்கிறது. இரண்டாம் பதிப்பு (2002) ISBN ) அண்டவியல் கருப்பொருளைப் பயன்படுத்துவதில் அவர் செய்த சில பணிகளை விளக்குகிறது.
விருதுகளும் தகைமைகளும்
வீக்சு 1999 இல் மெக்ஆர்த்தர் ஆய்வுறுப்பினர் ஆனார். 2007 ஆம் ஆண்டில், " தி பாயின்கேர் டோடெகாஹெட்ரல் ஸ்பேஸ் அண்ட் தி மிஸ்டரி ஆஃப் தி மிஸ்ஸிங் ஃப்ளக்டுவேஷன்ஸ் " (AMS 2004 இன் அறிவிப்புகள்) என்ற தனது ஆய்வறிக்கைக்காக லெவி எல். கோனன்டு பரிசை வென்றார், மேலும் 2008 ஆம் ஆண்டில் கோனண்டின் முன்னாள் முதலாளி வோர்செசுட்டர் பாலிடெக்னிக் நிறுவனத்தில் முதல் லெவி கோனன்டு சொற்பொழிவை வழங்கினார்.
லோகன் டக்கரின் கொலை
லோகன் டக்கர் (ஏப்ரல் 10,1996 - ஜூன் 23, 2002) என்பவன் தடயமின்றி கொலை செய்யப்பட்ட ஆறு வயதான அமெரிக்க சிறுவன் ஆவான். கொல்லப்பட்ட இவனின் உடல் கிடைக்கவில்லை.
கொலைக்கு முன் நிகழ்வுகள்
2002 ஆம் ஆண்டில், லோகன் தன்னுடைய தாயான கேத்ரீன் ரூடனுடன் வாழ்ந்து வந்தார். இவர்களுடன் அவனது நான்கு வயதான தம்பி ஜஸ்டினுடன் மற்றும் அவரது தாயார் ரூமட் மெலடி லெனிங்டன் ஆகியோருடன் வாழ்ந்தார். லோகனின் காணாமற் போனதற்கு முன்னதாக, ஓக்லஹோமா மனித உரிமைகள் திணைக்களம் லோகன் மற்றும் ஜஸ்டின் ஆகியோரை தங்கள் பராமரிப்பில் வைத்திருந்தது. அவர்கள் அதன்பின்னர் பின்னர் விரைவில் திரும்பினர். லோகன் போட்டிகளில் விளையாடுவதைக் கண்டதாக கேத்தரின் கூறினார். அவன் ஆபத்தானவன் என்று கூறினார், மேலும் அவன் தன் தம்பியை காயப்படுத்தியிருப்பதாக பயந்தார்.
காணாமல் போதல்
மெலடி லென்னிங்டன் என்னும், கேத்ரீனினின் அறைபகிரி (ரூம்மேட்), கடைசியாக லோகனை 22 ஜூன் 2002 அன்று மாலை பார்த்தார். அப்போது கேத்ரீன் தன் இரு குழந்தைகளையும் படுக்கையில் வைத்துக் கொண்டிருந்தார். அவர் லோகனின் சத்தத்தாலும், அழுவதாலும் அதிகாலை 3:00 மற்றும் 4:00 க்கு இடையே எழந்தார். அதன்பிறகு அவர் மீண்டும் தூங்கிவிட்டார், காலை 6 மணியளவில் லோகன் எங்கே என்று கேத்தரினிடம் விசாரித்தார். லோகன் உடல்நிலை சரியில்லாமல் இருந்ததால், அவரை அடித்தளத்தில் வைத்துள்ளதாக கேத்ரீன் கூறினார். பின்னர் கேதரின் DHS லோகனை அழைத்து சென்றதாக அல்லது அவர் தந்தை அழைத்துச் சென்றதாகவும் அவன் ஒரு மனநல மருத்துவ மருத்துவமனையில் இருப்பதாகவும் கூறினார்.
லோகனின் தாத்தா பாட்டி கேதரீனிடம் லோகன் எங்கே என்பது பற்றி பற்றி கேட்டு பின்னர், ஜூலை 7, 2002 அன்று காணாமல் தகவல் போனது குறித்து புகாரளித்தார்கள்.
விசாரணை
அதிகாரிகள் கேத்ரீன் மற்றும் மெலடி அடுக்ககத்தில் தேடும்போது, இரத்தக் கறை மற்றும் முகமூடியிழை பட்டை ஆகியவற்றைக் கண்டறிந்தனர். 22 ஆகஸ்ட் 2002 இல், லோகனின் சகோதரர் எஃப்.பி.ஐ முகவர்களிடம் லோகன் காணாமல் போனபோது என்ன நடந்தது என்று கூறினார். தனது தாய் லோகனை எடுத்துக்கொண்டு வெளியேறினார் என்றார். லோகன் காரின் பின் இருக்கையில் இருந்தான் எந்த அழுகையோ அல்லது பேச்சோ இல்லை. ஜஸ்டின் கேத்தரின் அவரிடம் ஏன் நெகிழியை எடுத்துச் செல்கிறீர் என்று கேட்டதற்கு, "லோகனை புதைக்க" என்று பதிலளித்தாக கூறினான்.
ஜஸ்டினை காரிலேயே விட்டு லோகனுடன் வெளியே சென்றார். அங்கே  பாம்புகள் இருந்ததாக அவனிடம் கூறி அவனுடைய அம்மா அவனை காரில் தங்கும்படி சொன்னாள். பின்னர் அவனது தாயார் ஒரு சால்வை மற்றும் சில நெகிழிகளை எடுத்துச் சென்றதாகக் கூறினான். லோகனுடன் வேலி கடந்து வெளியேறி, பின்னர் லோகன் இல்லாமல் திரும்பினார். லோகனின் உடலை கண்டுபிடிக்க இயலவில்லை. அவன் காணாமல் போன அன்று இரவில் இறந்துவிட்டதாக கருதப்படுகிறான். லோகனை காத்ரின் வூட்வர்ட் கவுண்டி காடுகளில் புதைத்ததாக அல்லது அவனை கோட்டை சப்ளை ஏரியில் வீசி இருக்கலாம என்று காவல்துறை நம்புகிறது.
கொலையாளி
லோகனின் தாயான கேத்தரின் ரூடன், தன் மகனையே கொலை செய்தார் என்பது நிரூபிக்கப்பட்டு 2007 செப்டம்பரில் தண்டிக்கப்பட்டார். நீதிபதி ஆயுள் தண்டனைக்கு பரிந்துரைத்தார். ருடானுக்கு 2007 ஆம் ஆண்டு அக்டோபர் மாதம் பிணை இல்லாத முறையான ஆயுள் தண்டனை விதிக்கப்பட்டது.
External links
பகுப்பு:1996 பிறப்புகள் பகுப்பு:2002 இறப்புகள் பகுப்பு:கொல்லப்பட்ட அமெரிக்கக் குழந்தைகள்
சீலா படேல்
சீலா படேல் (Sheela Patel) ஆர்வலர் மற்றும் கல்வியாளர் ஆவார். இவர் 1952 ஆம் ஆண்டு பிறந்தார். சேரிகள் மற்றும் குடிசை நகரங்களில் வாழும் மக்களுடன் இணைந்து ஈடுபட்டுள்ளார்.
ஆரம்ப கால வாழ்க்கை
1974 ஆம் ஆண்டில், மும்பை மாநகராட்சியில் உள்ள டாடா சமூக அறிவியல் கழகத்தில் சமூகப் பணியில் முதுகலைப் பட்டம் பெற்றார். பின்னர் இவர் நாக்பாதா அக்கம் பக்கத்து வீடு என்ற சமூக மையத்தில் ஈடுபட்டார்.
பகுதி வள மையங்களை மேம்படுத்துவதற்கான சமூகம்
பிரேமா கோபாலனுடன், படேல் 1984 ஆம் ஆண்டு மும்பை மாநகராட்சியில் நடைபாதையில் வசிப்பவர்களுக்காக ஒரு வக்கீல் குழுவாக அமைக்கப்பட்ட பகுதி வள மையங்களை மேம்படுத்துவதற்கான சமூகத்தின் நிறுவன இயக்குநராக உள்ளார். பகுதி வள மையங்களை மேம்படுத்துவதற்கான சமூகம் இன்றுவரை இந்திய நாட்டிலும் மற்றும் மூன்றாம் உலகம் முழுவதிலும் உள்ள சேரி வளர்ச்சி அரசியலில் முக்கிய பங்கு வகிக்கிறது. 2000 ஆம் ஆண்டில், பகுதி வள மையங்களை மேம்படுத்துவதற்கான சமூகம் ஐக்கிய நாடுகளின் மனித குடியேற்ற விருதைப் பெற்றது.
குழுக்கள்
படேல் தேசிய குடிசைவாசிகள் கூட்டமைப்பு மற்றும் மகிலா மிலன் ஆகிய இரண்டு சமூக அடிப்படையிலான குழுக்களுடன் இந்திய நகரங்களில் உள்ள ஏழைகளுடன் இணைந்து பணியாற்றுகிறார். இவர் சவகர்லால் நேரு தேசிய நகர்ப்புற புதுப்பித்தல் பணிக்காக தேசிய தொழில்நுட்ப ஆலோசனைக் குழுவில் பணியாற்றினார்.
இவர் வீட்டு உரிமைகளுக்கான ஆசிய கூட்டமைப்பு, ஆசிய பெண்கள் மற்றும் தங்குமிடம் நெட்வொர்க் மற்றும் சுவயம் சிக்சன் பிரயோக், மகாராட்டிராவில் 600 க்கும் மேற்பட்ட கிராமங்களில் பெண்கள் கூட்டாக இணைந்து செயல்படும் அமைப்பு ஆகியவற்றை நிறுவியுள்ளார்.
படேல், ஆப்பிரிக்கா, ஆசியா, இலத்தீன் அமெரிக்கா மற்றும் கரீபியன் நாடுகளில் 33 நாடுகளில் உள்ள சமூக அடிப்படையிலான அமைப்புகளின் வலையமைப்பான சேரி ட்வெல்லர்சு இன்டர்நேசனலின் நிறுவனர் மற்றும் தற்போதைய தலைவர் ஆவார்.
விருதுகள்
2011 ஆம் ஆண்டு: பத்மசிறீ விருது, இந்தியாவின் நான்காவது உயரிய சிவிலியன் விருது.
2009 ஆம் ஆண்டு: டேவிட் ராக்பெல்லர் பிரிட்சிங் லீடர்சிப் விருது
2000 ஆம் ஆண்டு : ஐக்கிய நாடுகள் அவை - காபிடேட் சுருள் மரியாதை விருது
மேற்கோள்கள்
பகுப்பு:இந்திய மனித உரிமைச் செயற்பாட்டாளர்கள் பகுப்பு:இந்தியப் பெண் செயற்பாட்டாளர்கள் பகுப்பு:பத்மசிறீ விருது பெற்ற சமூகப்பணியாளர்கள் பகுப்பு:வாழும் நபர்கள் பகுப்பு:1952 பிறப்புகள்
பிறிசிலியன்
பிறிசிலியன் (Priscillian, இறப்பு: 385) பண்டைய உரோமையைச் சேர்ந்த இறையியலாளரும், எசுப்பானியாவின் ஆவிலா நகரின் ஆயராக இருந்தவரும் ஆவார்.
இவர் கிறித்தவ திருச்சபையால் திரிபுக் கொள்கைக்காக (Heresy) மரண தண்டனை விதிக்கப்பட்டுக் கொல்லப்பட்டார். முதன் முதலில் திரிபுக் கொள்கைக்காக கிறித்தவர்களால் கொல்லப்பட்டவர் இவரே. இவர் சூனியம், மாந்திரீகம் போன்றவற்றில் ஈடுபட்டார் எனக் குற்றம் சாட்டப்பட்டு அரசனின் அவையால் மரண தண்டனை விதிக்கப்பட்டார். இத்தண்டனையினை டிரயர், செருமணியில் கூடிய மன்றம் உறுதிசெய்தது.
கிறித்துவ நம்பிக்கை சார்ந்தவற்றில் ஓர் ஆயரைத் தீர்ப்பிட அரசனுக்கோ, மன்றத்துக்கோ உரிமையில்லை எனக்கூறி மிலன் நகரின் ஆயரான அம்புரோசு, திருத்தந்தை சிரீசியஸ் மற்றும் தூர் நகர மார்ட்டின் ஆகியோர் தண்டனையைக் குறைக்க முயன்றனர். ஆயினும் இவரும் இவரைப் பின்பற்றியவர்களும் கிபி 385 அல்லது 386 இல் தலை வெட்டிக் கொல்லப்பட்டார்கள். இவர்களது மரணதண்டனை பின்னர் பல நூற்றாண்டுகளாக கிறித்துவ சமயத் திரிபுக் கொள்கையினருக்கு தண்டனையாக மரண தண்டனை விதிக்க முன்மாதிரியாக அமைந்தது.
மேற்கோள்கள்
பகுப்பு:385 இறப்புகள் பகுப்பு:கத்தோலிக்க ஆயர்கள் பகுப்பு:கிறித்தவ சித்தர்கள்
தட்டாரப்பூச்சி
தட்டாரப்பூச்சி அல்லது தட்டான் (இலங்கை வழக்கு: தும்பி, dragonfly) என்பது நீர்நிலைகளுக்கு அருகே காணப்படும் கண்ணைக் கவரும் பூச்சிக் குடும்பங்களின் அழகான, ஒல்லியான, பறக்கும் பூச்சித் தனியன்களாகும். தமிழ்நாட்டில் பல பகுதிகளில் இப்பூச்சி வகைகளைத் தும்பி என்றும் அழைக்கிறார்கள். இவற்றைத் தட்டாம்பூச்சி என்றும் அழைப்பர்.
இப்பூச்சிகளின் உடல், கண்ணைக் கவரும் நிறத்தில் மெல்லிய கம்பி போல் நீண்டு இருக்கும். தட்டாரப்பூச்சிகளுக்கு நான்கு இறக்கைகள் உள்ளன. இவை வலைபோலவும் மிகமிக மெல்லிய, கண்ணாடி போன்ற ஒளி ஊடுருவும் படலமாகவும் இருக்கின்றன. இவற்றைக் கொண்டு, திறமையுடன் பறக்கின்றன. மணிக்கு 70 முதல் 90 கிமீ வரையிலும் விரைவாக பறக்க வல்லன. தட்டான் பூச்சிகளுக்கு இரண்டு பெரிய கூட்டடுக்குக் கண்களும் ஆறு கால்களும் உண்டு. கால்களில் மெல்லிய மயிர் போன்ற இழைகள் நெடுகிலும் உண்டு. தட்டாம் பூச்சிகள் மற்ற கொசு போன்ற பிற சிறு பறக்கும் பூச்சிகளையும் பிற சிறு உயிரினங்களையும் உண்டு வாழ்வதால் கொன்றுண்ணிப் பூச்சிகளில் ஒன்றாகும்.
தட்டாரப்பூச்சிகள் ஆண்டிற்கு 8000 கி.மீ தொலைவு பறக்கக்கூடியன என முன்பு அறிஞர்கள் எண்ணியிருந்தார்கள். ஆனால் பிப்ரவரி 2016ல் பிலாசு ஒன் (PLOS ONE) இதழில் வெளியான ஆய்வறிக்கையின் படி தட்டாரப்பூச்சிகள் 14000 முதல் 18000 கி.மீ வரைப் பறக்கக்கூடியன என நிறுவுகிறது.
left|thumb|300px|நிப்பானின் நீலத் தட்டான் தட்டாரப்பூச்சிகளைப் போலவே ஆனால் இன்னும் மெல்லிய உடல் கொண்ட ஊசித்தட்டாரப் பூச்சி (அல்லது ஊசித்தட்டான், ஊசித்தும்பி) என்னும் பிறிதொரு உள்வரிசையும் உண்டு. இந்த ஊசித்தட்டான் சைகோப்டெரா (Zygoptera) என்னும் உயிரியல் உள்வரிசையைச் சேர்ந்தது. சைகோப்டெரா என்பது கிரேக்க மொழியில் உள்ள "சைகோ" + "ப்டெராசு"  என்ற இருசொற்களின் கூட்டு. "சைகோ" என்றால் "ஒன்றிணைந்த", "சேர்ந்திருக்கும்" என்று பொருள், "ப்டெராசு" என்பது இறகு அல்லது சிறகு. ஊசித்தட்டான்கள் அமர்ந்திருக்கும் பொழுது தன் இறக்கைகளை ஒன்றாகச் சேர்த்து வைத்து இருக்கும், இதனாலும், இதன் இறக்கைகள் உடலில் சேரும் இடத்தில் ஒத்த அகலங்கள் கொண்டதாகவும் இருப்பதாலும், சைகோப்டெரா அல்லது சேர்சிறகி அல்லது இணைசேரிறகி என்று அழைக்கப்படுகின்றது.
உலகில் தட்டான், ஊசித்தட்டான் பூச்சிகளில் ஏறத்தாழ 6000 வகைகள் உள்ளன. இந்தியாவில் 503 தட்டான் இனங்கள் இதுவரை பதிவு செய்யப்பட்டிருக்கின்றன. இவை உலகில் ஏறத்தாழ எல்லா இடங்களிலும் வாழ்கின்ற ஓர் உயிரினம். இப்பூச்சி இனம் நில உலகில் மிகத்தொன்மையான காலத்தில் இருந்தே வாழ்ந்து வரும் ஓர் உயிரினம். 65 மில்லியன் ஆண்டுகளுக்கு முன்பு அழிவுற்ற தொன்மாக்களுக்கும் மிக முன்னதாகவே, ஏறத்தாழ 325 மில்லியன் ஆண்டுகளுக்கு முன்பு இருந்தே வாழ்ந்துவரும் ஓர் உயிரினம்.
உடலமைப்பு
தட்டான் பூச்சி|thumb|310px|left தட்டான் பூச்சியின் உடலை மூன்று பாகமாகப் பிரிக்கலாம். முதலில் தலைப்பகுதி. அடுத்து நெஞ்சுப் பகுதி கடைசியாக ஒல்லியாக நீண்ட குச்சி போல் உள்ள பகுதி வயிறு.
தலைப் பகுதியில் பெரிய இரண்டு கூட்டுக்கண்களும், வாயும், இரண்டு உணர்விழைகளும் உண்டு. நடுப்பகுதியாகிய நெஞ்சுப்பகுதியில் இறக்கைகள் சேர்வதும், கால்கள் இணைந்திருப்பதும் முக்கியக் கூறுகளாகும். நீண்ட ஒல்லியான கம்பி போன்ற வயிற்றுப்பகுதியில் பல முக்கியமான உறுப்புகள் உள்ளன. இப்பகுதியில், கழிவுவாய், முள் போன்ற கொடுக்கு, பெண்தும்பிக்கு முட்டையிடும் உறுப்பு, ஆண்தும்பிக்கு விந்துகளைச் சேமித்து வைக்கும் துணை இனப்பெருக்க உருப்பு போன்றவை அடங்கும். தட்டானுக்குக் கீழிறக்கை மேலிறக்கையை விட அகலமாகக் காணப்படும்.
வாழ்முறை
thumb|right|210px|உண்ணும் வாய் பெண் தட்டாம்பூச்சி, தன்னுடைய சில நூறு முதல் சில ஆயிரம் முட்டைகளை நீரிலோ, நீரருகே உள்ள மண்ணிலோ, நீர்ச்செடிகளிலோ இடுகின்றது. வெப்ப நாடுகளில் உள்ளவை சில நாட்கள் முதல் (5-15 நாள்கள் முதல்) ஒரு மாத அளவிலே பொரிக்கும். குளிர் நாடுகளில் இரண்டு மாதம் முதல் 7 மாதங்கள் வரை கூட ஆகலாம். அந்த முட்டைகளில் இருந்து பிறக்கும் இளவுயிரி தட்டான் thumb|right|220px|இனப்புணர்ச்சி; மேலே இருப்பது ஆண் தட்டான். கீழே இருப்பது பெண் தடான்; ஆண் தட்டாரப் பூச்சி, தன் நீண்ட வயிற்றுபகுதியின் கடைசியில் இருக்கும் இடுக்கி போல் உள்ள பகுதியால் பெண் தட்டாரப்பூச்சியின் தலையை அல்லது கழுத்துப் பகுதியைப் பிடித்திருக்கும். இந்த இடுக்கி போன்ற கடைப்பகுதி இனத்துக்கு இனம் சிறிது மாறுபடும் எனவே, இனப்பெருக்கம் தன்னினத்துக்குள்ளேயே நடப்பது காக்கப்படுகின்றது நீருக்குள்ளேயே  தன் வாழ்க்கையை ஓராண்டு முதல் ஐந்தாண்டுகள் வரை வாழும். அப்பொழுது இதற்கு இறக்கைகள் இருக்காது. இந்த நிலையிலும் இவற்றுக்கு நல்ல கண்பார்வை உண்டு, பெரிய கீழ்வாய்த் தாடை உண்டு. இவ் இளவுயிரிகள் செவுள் கள் மூலம் மூச்சுவிடுகின்றன.
ஊட்டம்
இளவுயிரிகள் இந்நிலையில் நிறைய நீர்வாழ் உயிரினங்களையும் இளம் கொசுக்களையும், இளவுயிர் கொசுக்ளையும் உண்டு வாழும். இதனால் இவை கொசுக்களை கட்டுப்படுத்துவதில் பெரும்பங்குவகிக்கின்றன. தன் நீர்வாழ் நாள்களில் இவை 10-15முறை புறத்தோல்களைக் களையும். கடைசி தோலுரிப்பின் பின் நீரில் இருந்து வெளிப்பட்டு பறக்கத் தொடங்குகிவிடுகின்றது. முழு வளர்ச்சி அடைந்து, பறக்கும் தட்டானாக ஆன பின்பு, அது சில கிழமைகளோ (வாரங்களோ) அல்லது ஓரிரண்டு மாதங்களோதான் உயிர்வாழ்கின்றன. முழு வளர்ச்சி அடைந்து பறக்கும் தட்டான் பறந்து கொண்டே கொசு, ஈ, பட்டாம்பூச்சி போன்ற சிறு பறக்கும் பூச்சிகளை உண்ணும். பறக்கும் பொழுது தன் ஆறு கால்களையும் ஒரு சிறு கூடை போல் வைத்துக்கொண்டு பறக்கும். அப்பொழுது அதில் மாட்டும் பூச்சிகளையும் உண்ணும். இவற்றின் கண்பார்வை, அசையாது இருக்கும் பொருளை, ஏறத்தாழ 2 மீட்டர் தொலைவில் காணக்கூடியதாகும், ஆனால் நகரும் பொருளாயின் அதைப்போல் 2-3 மடங்கு தொலைவில் உள்ளதையும் பார்க்க இயலும்.
பறக்கும் திறன்
இவற்றின் பறக்கும் திறன், மற்ற பறக்கும் பூச்சிகள் யாவற்றைக் காட்டிலும் திறன் மிக்கது ஆகும். தும்பிகள் பறந்துகொண்டே ஒரே இடத்தில் நிற்கக்கூடிய திறம் கொண்டவை. இப்படி பறந்து கொண்டே இரே இடத்தில் நிற்பதை ஞாற்சி என்பர். அது மட்டும் அல்லாமல் பறந்துகொண்டே திடீர் என்று 180 பாகை திரும்பி, பின் திசை நோக்கிப் பறக்கவும், முன்னால் பறக்காமல் பின்னோக்கி நகருமாறு பறக்கவும் இயலும். பொதுவாக மணிக்கு 20-30 கி.மீ விரைவில் பறக்கும் திஅம் கொண்டவை, ஆனால் மணிக்கு 80-100 கி.மீ விரைவில் பறப்பதைப் பற்றியும் ஆய்வாளர்கள் அறிந்திருக்கிறார்கள்
கீழகொளத்தூர்
கீழகொளத்தூர் (Keelakolathur) கிராமம் தமிழ்நாட்டில் அரியலூர் மாவட்டத்தில் உள்ளது.
தொழில் ஆதாரம்
=மக்கள் தொகை= கீழகொளத்தூர், 2001 மக்கள் தொகை கணக்கின்படி ஆண்கள் 1544, பெண்கள் 1591 மொத்தம் 3135 பேர் வசிக்கின்றனர்.
சான்றுகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:அரியலூர் மாவட்டத்திலுள்ள கிராமங்கள்
இந்திய விவசாயிகள் போராட்டம், 2020-2021
2020 இந்திய விவசாயிகளின் போராட்டம் (2020 Indian farmers' protest ) என்பது விவசாய அமைப்புகளால் 2020 ஆம் ஆண்டில் இந்திய நாடாளுமன்றத்தால் நிறைவேற்றப்பட்ட மூன்று வேளாண் சட்டங்களுக்கு எதிரான போராட்டமாகும்.
பின்னணி
2020 ஆம் ஆண்டில் மத்திய காலத்தில், இந்திய அரசு விவசாய விளைபொருள்களுக்கான விற்பனை, பதுக்கல், விவசாய சந்தைப்படுத்தல் மற்றும் ஒப்பந்த விவசாய சீர்திருத்தங்களை கையாளுதல் தொடர்பாக மூன்று அவசர சட்டங்களை அமல்படுத்தியது.
அதில் ஒரு மசோதா மக்களவையில் 2020 செப்டம்பர் 15 அன்று நிறைவேறியது, மேலும் 2 மசோதாக்கள் 2020 செப்டம்பர் 18 அன்று நிறைவேற்றப்பட்டது. பின்னர், 2020 செப்டம்பர் 20 அன்று 2 மசோதாக்களையும், மூன்றாவது மசோதாவை செப்டம்பர் 22 அன்றும் மாநிலங்களைவையில் நிறைவேறியது. இந்தியக் குடியரசுத் தலைவர் 2020 செப்டம்பர் 28 அன்று தனது ஒப்புதலை வழங்கினார். இதன் மூலம் இவைகள் சட்டமாக்கப்பட்டன.
இந்த சட்டங்கள் பின்வருமாறு: -
தமிழ்நாடு
டெல்லியில் விவசாயிகளின் போராட்டம் தொடர்ந்து, தமிழகம் முழுவதும் இந்தியப் பொதுவுடமைக் கட்சி (மார்க்சிஸ்ட்) சார்பில் போராட்டங்கள் நடைபெற்றது. மேலும் அகில இந்திய விவசாயிகள் போராட்ட ஒருங்கிணைப்புக்குழு சார்பில் டிசம்பர் 2 அன்று தமிழகம் முழுவதும் தொடர் முழக்கப் போராட்டம் நடைபெற்றுவருகிறது.
தேசிய அளவில்
திசம்பர் 1 அன்று சுயேட்சை சட்டமன்ற உறுப்பினர் சோம்வே சாங்வான் பாஜக அரசுக்குக் கொடுத்த ஆதரவை விலக்கிக்கொண்டார். பாஜக கூட்டணி கட்சியான ஜனநாயக ஜனதா கட்சி குறைந்தபட்ச ஆதரவு விலைக்கு இந்த சட்டத்தால் பாதிப்பு வாராது என்பதை எழுத்து மூலம் உறுதி செய்ய வேண்டும் என கோரிக்கை வைத்துள்ளது.
பன்னாட்டு அளவில்
கனடா பிரதமர் ஜஸ்டின் துரூடோ வேளாண் சட்டங்களை எதிர்த்துப் போராட்டத்தில் ஈடுபட்டுவரும் விவசாயிகளுக்கு ஆதரவு தெரிவித்தார், மேலும் இந்திய அரசு அமைதியான போராட்டத்தை கையாளும் விதத்துக்கு கண்டனம் தெரிவித்துள்ளது.
அமைப்புக்கள்
🇺🇳 ஐக்கிய நாடுகள் அவை: அந்தோனியோ குத்தேரசு, பொதுச் செயலாளர், விவசாயிகள் நடத்தும் அமைதியான போராட்ங்களை அனுமதிக்குமாறு இந்திய அரசுக்கு அழைப்பு விடுத்தார், மேலும் அரசாங்கத்தின் சட்டங்களுக்கு எதிர்ப்பு தெரிவிக்கும் உரிமை அனைவருக்கம் உண்டு என்றும் தெரிவித்தார்.
விருதுகள் திரும்ப கொடுத்தல்
விவசாயிகளின் போராட்டத்திற்கு வழங்கப்படும் அலட்சியத்திற்கு எதிர்ப்பு தெரிவித்து முன்னாள் பஞ்சாப் முதலமைச்சர் பிரகாஷ் சிங் பாதல் தனக்கு வழங்கப்பட்ட பத்ம விபூசண் விருதினை குடியரசுத் தலைவரிடம் திரும்ப கொடுத்தார். பஞ்சாப், ஹரியாணாவைச் சேர்ந்த விளையாட்டு வீரர்கள் பலர் தாங்கள் பெற்ற பதக்கங்கள், விருதுகளை மத்திய அரசிடம் திருப்பி அளிக்கப் போகிறோம் எனத் தெரிவித்திருந்தனர். 35-இற்கும் மேற்பட்ட விருதுகளைப் பெற்ற விளையாட்டு வீரர்கள், பயிற்சியாளர்கள் 2020 திசம்பர் 7 அன்று குடியரசுத் தலைவரைச் சந்தித்து விருதுகளை திருப்பி அளிக்கச் சென்றனர். இவர்களில் 1982 ஆம் ஆண்டு அர்ஜுனா விருது பெற்ற கர்தார் சிங், 1987 ஆம் ஆண்டு பத்ம சிறீ விருது பெற்ற குர்மெயின் சிங், 1984 ஆம் ஆண்டு அர்ஜுனா விருது பெற்ற ராஜ்பிர் கவுர் ஆகியோர் குறிப்பிடத்தக்கவர்கள். விருதுகளைத் திருப்பி அளிக்கப்போவதாகச் சென்ற இந்த வீரர்களை குடியரசுத் தலைவர் மாளிகைக்குச் செல்லும் முன் காவல்துறையினர் தடுத்து திருப்பி அனுப்பி வைத்தனர்.
அகில இந்திய அளவிலான வேலைநிறுத்தம்
புதிய வேளாண் சட்டங்களை இரத்து செய்யக் கோரி 2020 திசம்பர் 8 அன்று நாடு தழுவிய வேலைநிறுத்தப் போராட்டத்துக்கு விவசாய அமைப்புகள் அழைப்பு விடுத்துள்ளன. போராட்டம் காலை 11 மணிக்கு தொடங்கி பிற்பகல் 3 மணிக்கு நிறைவடையும் என தெரிவிக்கப்பட்டிருக்கிறது. போராட்டத்திற்கு 18 கட்சிகள் ஆதரவு அளித்துள்ளன.
படைத்தகைக்குப் பின்னர்
சனவரி 26 இல் நடைபெற்ற படைத்தகையில் நடந்த கலவரத்திற்குப் பின்னர், போராட்டம் நடைபெற்று வரும் மூன்று எல்லைகளிலும் தில்லி காவலர்கள் பள்ளங்களையும்,பைஞ்சுதைகளால் ஆன தடுப்புச் சுவர்களையும் , ஆணிப் படுக்கைகளையும் வைத்து தடுப்புகளை ஏற்படுத்தினர். தடுப்புகளின் மூலம் விவசாயிகள், உள்ளூர் வாசிகள் மற்றும் பத்திரிகையாளர்களின் நடவடிக்கைகளை கட்டுப்படுத்தினர். காசிப்பூர் எல்லையில் குடிநீர் மற்றும் மின்சாரவசதி ஆகிய கொடுக்கப்படவில்லை என விவசாய தலைவர்கள் குற்றம் சாட்டினர்.
உச்ச நீதிமன்றம்
உச்ச நீதிமன்றத்தில் ஏராளமான மனுக்கள் தாக்கல் செய்யப்பட்டுள்ளது பல்வேறு விவசாயிகள் சங்கங்கள் மற்றும் அமைப்புகள் சார்பில் இந்தியாவன் தலைநகருக்குள் விவசாயிகளை அனுமதிக்க வேண்டி. பேச்சுவார்த்தைகளை முன்னெடுத்துச் செல்வதற்கு ஒரு அமைப்பை உருவாக்க உச்சநீதிமன்றம் மத்திய அரசிடம் கேட்டுக்கொண்டது, மேலும் இந்த போராட்டம் இந்தியா முழுவதும் பிரச்சனையாக மாறாமல் விரைவாக சுமூகமான நிலையை எட்ட கேட்டுக்கொண்டது.
ஜனவரி 11, 2021 அன்று இந்தியாவின் தலைமை நீதிபதி விசாரணையின்போது, "நாங்கள் விவசாயம் மற்றும் பொருளாதாரம் குறித்த வல்லுநர்கள் அல்ல. நீங்கள் (அரசாங்கம்) இந்தச் சட்டங்களை நிறுத்தி வைக்கிறீர்களா, அல்லது நாங்கள் நிறுத்திவைக்க நேரிடும். இதில் உங்களுக்கு உள்ள கௌரவப் பிரச்சினை என்ன? [. . . ] நீங்கள் தீர்வின் ஒரு பகுதியா அல்லது பிரச்சினையின் ஒரு பகுதியா என்பது எங்களுக்குத் தெரியாது [. . . ] ஒருநாள் இந்தப் போராட்டத்தில் அசம்பாவிதங்கள் ஏற்படக்கூடும் என்ற அச்சம் எங்களுக்கு உள்ளது. ஏதாவது தவறு நடந்தால் நாம் ஒவ்வொருவரும் பொறுப்பேற்க வேண்டும் [. . . ] பெரும்பான்மையானவர்கள் சட்டங்கள் நல்லது என்று சொன்னால், அவர்கள் அதை குழுவிடம் சொல்லட்டும். " அரசாங்கம் விவசாயிகள் எதிர்ப்பு போராட்டத்தினைக் கையாளும் விதத்தில் நாங்கள் ஏமாற்றம்டைந்துள்ளோம்" என்று நீதிபதிகள் கூறினர். சட்டப்படி நீங்கள் என்ன ஆலோசனை செயல்முறை பின்பற்றினீர்கள் என்பது எங்களுக்குத் தெரியாது. பல மாநிலங்கள் கிளர்ச்சியில் உள்ளன. " "பெரும்பான்மையான விவசாயிகள்" சட்டங்களை ஆதரித்தனர் என்ற தலைமை அரசு வழக்குரைஞர் துஷார் மேத்தாவின் கூற்றையும் நீதிமன்றம் நிராகரித்தது,
ஜனவரி 12, 2021 அன்று இந்திய உச்சநீதிமன்றம் வேளாண் சட்டங்களுக்கு இடைக்காலத் தடை விதித்து, எதிர்ப்பு தெரிவிக்கும் விவசாயிகளின் குறைகளை ஆராய ஒரு குழுவை அமைத்தது.எஸ். ஏ. பாப்டே உழவர் சங்கங்களை ஒத்துழைக்குமாறு கேட்டுக்கொண்டார்.
இழப்புகள்
27 திசம்பர் 2020 நிலவரப்படி இதுவரை 1,338 தொலைதொடர்பு கோபுரங்கள் சேதப்படுத்தப்பட்டுள்ளது.
சட்ட நீக்கம்
நவம்பர் 19, 2021 அன்று ஒரு தொலைக்காட்சி உரையில், இந்தியப் பிரதம அமைச்சர் நரேந்திர மோடி, டிசம்பரில் வரவிருக்கும் குளிர்கால நாடாளுமன்றக் கூட்டத் தொடரில் தனது அரசாங்கம் மூன்று சட்டங்களை ரத்து செய்யும் என்று கூறினார். அவர் தனது அறிக்கையில், சட்டத்தின் நன்மைகளை விவசாயிகளிடம் சென்று சேர்க்க இயலாதது குறித்து பின்வருமாறு கூறினார்: "விவசாயிகளுக்கு பலன்களை விளக்க பல முயற்சிகள் மேற்கொள்ளப்பட்டது, ஆனாலும் நாங்கள் தோல்வியடைந்துள்ளோம். குரு பூராப் பண்டிகையை முன்னிட்டு, மூன்று வேளாண் சட்டங்களை ரத்து செய்ய அரசாங்கம் முடிவு செய்துள்ளது." 2022ல் பஞ்சாப் மற்றும் உத்தரபிரதேசத்தில் நடக்கவிருக்கும் மாநில தேர்தல்கள் மோடியின் முடிவில் தாக்கத்தை ஏற்படுத்தும் என்று நிபுணர்கள் மற்றும் கருத்துக் கணிப்பாளர்கள் கருத்து தெரிவித்தனர். பாரதிய கிசான் யூனியனின் தேசிய செய்தித் தொடர்பாளர் ராகேஷ் திகாயித், சட்டங்கள் ரத்து செய்யப்பட்டவுடன் மட்டுமே போராட்டங்கள் நிறுத்தப்படும் என்றார்.
மேலும் படிக்க
பகுப்பு:2020 இல் இந்தியா பகுப்பு:2020 எதிர்ப்புப் போராட்டங்கள் பகுப்பு:2021 இல் இந்தியா
புலனுணர்வு சார்ந்த நடத்தை சிகிச்சை
புலனுணர்வு சார்ந்த நடத்தை சிகிச்சை (Cognitive behavioral therapy CBT) ஒரு உளவியல் தலையீடு. இது மன நோய்களைக் குணப்படுத்துவதற்கான மிகவும் பரவலாக பயன்படுத்தப்படும் சான்று அடிப்படையிலான நடைமுறையாகும். அனுபவம் வாய்ந்த ஆராய்ச்சியால் வழிநடத்தப்படுவது, CBT தனிப்பட்ட சமாளிக்கும் உத்திகளின் வளர்ச்சியை மையமாகக் கொண்டது, தற்போதைய பிரச்சினைகளை தீர்ப்பதற்கும், அறிவாற்றலில் திறமையற்ற வடிவங்களை மாற்றுவதற்கும் (எ.கா. எண்ணங்கள், நம்பிக்கைகள் மற்றும் மனப்போக்குகள்), நடத்தை மற்றும் உணர்ச்சி ஒழுங்குமுறை ஆகியவற்றைக் குறிக்கும். [2] [4] மனச்சோர்வு சிகிச்சைக்கு இது முதலில் வடிவமைக்கப்பட்டிருந்தது, இப்போது பல மனநல நிலைமைகளுக்கு பயன்படுத்தப்படுகிறது. [5] [6]